Személyes közreműködői szerződés házi gyermekorvosi feladatok helyettesítéssel történő ellátására

Amely létrejött egyrészről Bátaszék Város Önkormányzata (7140 Bátaszék, Szabadság u. 4., képviseli: dr. Somosi Szabolcs alpolgármester), mint Főszolgáltató,

másrészről  Dr. Kuner Mária egyéni egészségügyi vállalkozó (szül. név: Kuner Mária, szül.: ……………..., anyja neve: ……………, lakcím: ………….., adószáma: ……………)  mint Személyes közreműködő között a házi gyermekorvosi körzet működtetése tárgyában az ellátási körzet tartós helyettesítésére, alulírott helyen és időben, az alábbi feltételek mellett:

1. Főszolgáltató megbízza Személyes közreműködőt Bátaszék város területén folyamatos házi gyermekorvosi alapellátás (szakmakód: 6302) és iskola-egészségügyi (szakma név és kód: iskola- és ifjúságorvoslás ellátás 6306) feladatok tartós helyettesítés keretében történő biztosításával a város lakosai részére Bátaszék Város Önkormányzata Képviselő- testületének az egészségügyi alapellátás körzeteinek meghatározásáról szóló 26/2016. (XII. 19.) önkormányzati rendelet 3. §-ában meghatározott körzetben az egészségügyi tevékenység végzésének egyes kérdéseiről szóló 2003. évi LXXXIV tv., valamint a háziorvosi, házi gyermekorvosi és fogorvosi tevékenységről szóló 4/2000.(II.25.) EüM. rendelet alapján. 

2. A Személyes közreműködő jelen szerződés keretében vállalja, az 1. pontban meghatározott házi gyermekorvosi ellátáshoz kapcsolódó feladat ellátását, és kijelenti, hogy a tevékenység folytatásához előírt jogszabályi feltételeknek megfelel, rendelkezik annak folytatására feljogosító végzettséggel.

3. Az ellátásra kötelezett, tevékenységért felelős tartós helyettes háziorvos neve: dr. Kuner Mária csecsemő –és gyermekgyógyász (működési nyilvántartásban való azonosítója: 42961)

4. Személyes közreműködő vállalja a következő intézményekben az iskola- egészségügyi feladatok ellátását az intézmények gyermeklétszámának megfelelően:

· Bátaszéki Mikrotérségi Óvoda, Bölcsőde és Konyha   Bátaszék, Hunyadi u. 44/a. esetében a székhely óvoda  
· Bátaszéki Kanizsai Dorottya Általános Iskola	Bátaszék, Budai u. 9-11.   
· Bátaszéki II. Géza Gimnázium	Bátaszék Kossuth u. 39-42.    


5. Az egészségügyi szolgáltatás nyújtásának telephelye: 7140 Bátaszék, Budai u. 61.

6. Főszolgáltató a házi gyermekorvosi feladatok ellátása céljából a Személyes közreműködő térítésmentes használatába adja a Bátaszék, Budai u. 61. szám alatti épületben lévő 26 m2 alapterületű rendelőt és asszisztencia helyiséget kizárólagos, a betegvárót és a mellékhelyiségeket pedig közös használatra. A rendelő működésével kapcsolatos fenntartási költségek (víz, villany, fűtés, telefon, internet) a Főszolgáltatót terhelik.
7. Főszolgáltató kötelessége az épület és helyiségeinek rendszeres karbantartása (festés, mázolás, javítás). Az ingyenes használatba vett tárgyi eszközök rendeltetésszerű használatával felmerülő, azzal együtt járó értékcsökkenésért a Személyes közreműködő nem felel. Szerződő felek rögzítik továbbá, hogy a használatba vett épület műszaki meghibásodásából eredő üzemeltetési költség többletet (pl csőtörés, elfagyás, vízóra melletti szivárgás stb.) Főszolgáltató köteles viselni.
8. Személyes közreműködő a házi gyermekorvosi feladatokat személyesen, a Főszolgáltató által, napi 8 órában, határozatlan idejű egészségügyi szolgálati jogviszonyban foglakoztatott egészségügyi szakdolgozó közreműködésével látja el. Főszolgáltató vállalja a szakdolgozó felelősségbiztosítási, balesetbiztosítási költségeit.
9. Személyes közreműködő felelős mindazon károkért, amelyet jelen szerződésben vállalt feladatai ellátása során, vagy azzal összefüggésben okozott. Személyes közreműködő kijelenti, hogy erre vonatkozó felelősségbiztosítással rendelkezik. (Kötvényszám: ……………………………)
10. Személyes közreműködő köteles a Főszolgáltatóval egyeztetni azokat az eseményeket, amelyek tervezhetők és a háziorvosi feladatok ellátását érintik (továbbképzés, tanfolyam, szabadság).
11. Felek megállapodnak, hogy a Személyes közreműködő akadályoztatása, szabadsága, illetve egyéb távolléte idejére – pl. szakmai továbbképzés stb. – a helyettesítéséről Személyes közreműködő saját költségén köteles gondoskodni az EüM. rendeletben és a hatósági engedélyben foglaltak szerint. Személyes közreműködőt helyettesítő orvos dr. Győri Gábor gyermekorvos (működési nyilvántartásban való azonosítója: 45590) és dr. Szabó- Nemes Judit gyermekorvos (működési nyilvántartásban való azonosítója: 46629).
12. Főszolgáltató vállalja, hogy az Egészségbiztosítási Alap kezelőjével - mint egészségügyi szolgáltató - finanszírozási szerződést köt. Személyes közreműködő köteles együttműködni az egészségbiztosítási szerv által végzett ellenőrzések során.

13. Személyes közreműködő vállalja, hogy a jogszabályokban meghatározott nyilvántartási és jelentési kötelezettségének eleget tesz, ideértve a tevékenységgel összefüggő Elektronikus Egészségügyi Szolgáltatási Tér (EESZT) adatszolgáltatási kötelezettséget is. Továbbá vállalja, hogy a tevékenység ellátásához, különös tekintettel a feladat finanszírozásához szükséges adatokat, információkat, szakmai beszámolókat a Főszolgáltató részére elkészíti. 
14. Személyes közreműködő részére Főszolgáltató a házi gyermekorvosi ellátáshoz kapcsolódó feladatok ellátásáért havonta, számla ellenében személyes közreműködői díjat fizet utólag, minden hónap 20. napjáig a Személyes közreműködő …………………. számlaszámú bankszámlájára. A személyes közreműködői díj bruttó ……….- Ft/óra.
15. [bookmark: _GoBack]Személyes közreműködő részére Főszolgáltató az iskola egészségügyi feladatok ellátásáért havonta, számla ellenében személyes közreműködői díjat fizet utólag, minden hónap 20. napjáig a Személyes közreműködő …………………. számlaszámú bankszámlájára havi bruttó ………. Ft összegben.

16. A házi gyermekorvosi teendők ellátásához szükséges mindennemű - e szerződésben nem részletezett - feltétel megteremtése Személyes közreműködő feladata.

17. Főszolgáltatót terheli az ellátási körzet működtetésével kapcsolatos teljes gyógyszer költség, a kötszerköltséggel egyetemben, továbbá az egyszer használatos tű, fecskendő költségei. 

18. Személyes közreműködő minden páratlan héten az alábbi időpontokban tart rendelési időt Bátaszéken:
· Hétfő:  12 -14 óra  
14 -15 óra iskolaegészségügyi ellátás             
· Kedd: 8 -9  óra tanácsadás
               9 -10 óra
· Szerda: 13 -15 óra
· Csütörtök: 8 -10 óra
· Péntek: 13 -15 óra       
19. A Személyes közreműködő kötelezettséget vállal arra, hogy a rendelési időben nem végez magánrendelést, és nem folytat egyéb más tevékenységet. 

20. A szerződést a felek 2026. szeptember 1. napjától határozatlan időtartamra kötik. 

21. A szerződő felek jelen szerződés megkötésével egyidejűleg a közöttük 2026. június 30. napján létrejött, iskola-egészségügyi (iskola- és ifjúságorvoslás) feladatok helyettesítéssel történő ellátására megkötött megbízási szerződést 2026. augusztus 31. napjával közös megegyezéssel megszüntetik.

22. Jelen szerződés megszüntetését bármelyik fél az indokok közlésével írásban  kezdeményezheti azzal, hogy a szerződés megszűnése esetén az ellátási kötelezettség az új szerződés megkötéséig, de maximum 60 napig fennmarad.

23. A Személyes közreműködő által helyettesítéssel ellátott körzet ellátási területe Bátaszék Város Önkormányzata Képviselő- testületének az egészségügyi alapellátás körzeteinek meghatározásáról szóló 26/2016. (XII. 19.) önkormányzati rendelet 3. §-ában meghatározott körzet.

24. A jelen szerződésben nem szabályozott kérdésekben az egészségügyi és társadalombiztosítási jogszabályok, valamint a Polgári Törvénykönyv rendelkezései az irányadók.

25. A szerződő felek tudomásul veszik, hogy a tárgykört érintő jogszabályi változások a jelen szerződésben foglaltakat módosíthatják.

26. Szerződő felek jelen szerződést kizárólag írásban, közös megegyezéssel módosíthatják.

27. Szerződő felek jelen szerződéssel kapcsolatos jogvitáikat elsősorban előzetesen egyeztetik, majd megegyezés hiányában a Szekszárdi Járásbíróság kizárólagos illetékességét kötik ki.
A személyes közreműködői szerződést a felek annak elolvasása és együttes értelmezése után, mint akaratukkal mindenben megegyezőt, jóváhagyólag írták alá.

Bátaszék, 2026. július


Bátaszék Város Önkormányzata	Dr. Kuner Mária
            Dr. Somosi Szabolcs	 házi gyermekorvos  
	alpolgármester	Személyes közreműködő
	Főszolgáltató


